Preţul pentru Dacia Sandero ar putea creşte. Propunerea unui sindicat Renault din Franţa.
Un sindicat Renault vrea să mute parțial în Franța producția Sandero. Materializarea ideii ar duce la creșterea prețului pentru Sandero. Sindicaliștii susțin că scumpirea ar fi de doar "100€ per mașină". Dacia Sandero este produsă la Mioveni doar în versiunea Stepway. În Franța, Dacia Sandero pornește de la 8.890 de euro.
Dacia Sandero are succes în tot mai multe țări ale Europei. După ce a încheiat anul trecut pe primul loc în Spania, în ianuarie, a devenit lider și în Franța. Și a rămas în top 5 mașini preferate de francezi.Așa că un sindicat Renault a lansat o petiție prin care cere mutarea parțială în Franța a producției Sandero. Sindicaliștii francezi atrag atenția că nu vor ca producția să fie relocată, ci doar să fie create noi linii de producție.Materizalizarea ideii ar duce la o creștere a prețului, dar francezii spun că ar fi vorba despre o scumpire de doar "100 de euro per mașină". Ei uită însă că Sandero e produs la Mioveni doar în versiunea Stepway. Cele mai multe mașini Sandero sunt asamblate în Maroc."Sindicatele din Franţa au o reacţie firească. Pe gama noastră de maşini nu cred că avem motive de îngrijorare. Modelul de Sandero este produs în Maroc, noi nu am avea un impact pe termen scurt", a declarat Viorel Ungureanu, liderul Sindicatului Dacia.